open-index/open-wikipedia-markdown huggingface dataset:
Mydlo

thumb|right|Doma vyrobené mydlo.
**Mydlo** je tenzid používaný v kombinácii s vodou na umývanie a pranie.

Mydlo sa pôvodne predávalo v podobe lisovaných zvyčajne tehličiek alebo v podobe mydlových vločiek, postupne sa však rozšírilo aj používanie tekutého mydla. Pri praní bielizne neskôr nahradili mydlo syntetické detergenty v podobe pracieho prášku.

## Štruktúra
:CH3-(CH2)n-COO−Na+
Všeobecný vzorec molekuly mydla - sodnej soli vyššej mastnej kyseliny. Na ľavej strane je nepolárny (hydrofóbny) koniec a na pravej strane je polárny (hydrofilný) koniec.

## Výroba
### Zmydelňovanie
Mydlá sú zvyčajne zmesi sodných a draselných solí vyšších mastných kyselín, ktoré pochádzajú z olejov alebo tukov.  Tieto reagujú s hydroxidom sodným alebo hydroxidom draselným v procese zvanom zmydelňovanie. 
Pôsobením hydroxidu sa triacylglyceroly v olejoch alebo tukoch štiepia alkalickou hydrolýzou za vzniku glycerolu a príslušných draselných alebo sodných solí, ktoré tvoria surové mydlo. Historicky sa využíval hydroxid draselný, získavaný z popola spálenej rastlinnej alebo drevnej hmoty.

Metódy zmydelňovania v základe rozlišujeme dve: 
* **metóda za tepla** - celý proces prebieha pri pomerne vysokých teplotách (až do 80&nbsp;°C), ktoré umožňujú väčšiu kontrolu celého procesu, táto metóda je výhradne používaná v priemyselnej výrobe. Pri výrobe priemyselne vyrábaných mydiel pri procese zmydelňovania sa zámerne oddeľuje glycerín a predáva sa ako vedľajší produkt. Táto metóda takisto umožňuje výrobu transparentných mydiel.
* **metóda za studena** - najjednoduchšia a najprírodnejšia metóda, veľmi vhodná pre domácich kutilov. Tuky/oleje a hydroxid reagujú prirodzene za nízkych teplôt, bez varenia. Tento postup neumožňuje oddelenie glycerínu, takto vyrobené mydlá sú ním teda prirodzene bohaté.

Obidve metódy zmydelňovania sa dajú praktikovať doma, metóda za tepla však vyžaduje viac času a pozornosti.

### Priemyselná výroba
V priemyselnej výrobe je súčasťou konečnej úpravy produktu pri výrobe mydla zvyčajne odstránenie chloridu sodného, hydroxidu sodného a glycerolu rozpustením surového mydla vo vriacej vode a opätovným vyzrážaním soľou (vysolenie).

Následne sa z mydla odstráni väčšina vody a suché mydlo s obsahom 6-12 % vody sa lisuje do malých peliet. Tieto sa potom upravujú do predávanej formy.

## Využitie
thumb|right|Ukážka dekoratívnych toaletných mydiel.
Aj keď je pojem *mydlo* bežný v každodennej konverzácii, v skutočnosti väčšinu toaletných mydiel tvoria syntetické detergenty, ktoré sú lacnejšie a ich výroba je jednoduchšia.

Mydlo je užitočné pri umývaní, pretože molekuly mydla sa dobre viažu s nepolárnymi molekulami (napr. tuk, olej) a polárnymi molekulami (ako voda).

## Pozri aj

* Hygiena
* Plienka
* Koža
* Zmäkčovadlo
* Čistenie

## Iné projekty

Kategória:Organické zlúčeniny
Kategória:Hygiena
Kategória:Organické látky
Pacov

**Pacov** () je mesto v juhovýchodných Čechách v okrese Pelhřimov v kraji Vysočina, na Českomoravskej vrchovine.

Má 4 889 obyvateľov (k 1. 1. 2014). Je strediskom zemiakarstva, je tu priemysel strojársky, stavebných hmôt, potravinársky a drevospracujúci. 

## Dejiny
Prvá zmienka je z roku 1316, postavenie mesta Pacov získal v 2. polovici 16. storočia. Pôvodný hrad z konca 13. storočia bol prestavaný v 16. storočia na zámok, po roku 1666 na kláštor (zrušený 1785). Gotický farský kostol je z 15. storočia.

Narodila sa tu Magda Husáková-Lokvencová, slovenská  divadelná herečka a režisérka.

## Partnerské mestá
*  Arni, Švajčiarsko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* 

Kategória:Mestá v Česku
Kategória:Mestské pamiatkové zóny v Česku
Kategória:Pacov
Aldhanab

**Aldhanab** (z arab. *al-ḏanab*, dosl. "chvost") alebo **Gama Gruis** je tretia najjasnejšia hviezda v súhvezdí Žeriav.  

## Pozri aj

* Zoznamy hviezd

Kategória:Súhvezdie Žeriav
Kategória:Bayerove objekty
Kategória:Modrobiele obry
Valasi (severné Karpaty)

**Valasi** bol ľud pochádzajúci z Valašska, ktorý v 14.17. storočí osídľoval horské časti Slovenska a aj iných krajín (dnes Ukrajina, Poľsko, Sedmohradsko, Srbsko, Morava).

Usídľovanie valachov na Slovensku začala v prvej polovici 14. storočia najprv Užská stolica (najstarší potvrdený výskyt na území Slovenska pochádza z obce Koromľa z roku 1337), potom Zemplínska, Šarišská a Spišská stolica. Išlo o obyvateľov rusínskeho (čiastočne poľského), menej balkánsko-rumunského pôvodu. Pôvodne šlo o obyvateľstvo bez stáleho sídla, tie začali tvoriť neskôr. V 15. storočí šlo maximálne o niekoľko tisíc obyvateľov a aj vtedy sa k valachom už pridávali domáci obyvatelia. Ich príchod vrchnosť podporovala, lebo hospodárili na vysokopoložených lúkach, ktoré predtým neboli hospodársky využité. Demografický prínos príchodu valachov sa najviac prejavil na Orave (v rokoch 15301606 vzniklo viac ako 40 osád), inde nebol taký výrazný. V 16. a 17. storočí sa zvyšoval podiel Slovákov, pretože tí utekali pred vykorisťovaním vrchnosti. Vtedy už názov valasi strácal svoj etnický charakter a dostal význam pomenovania horského obyvateľstva, ktoré sa zaoberalo pastierstvom a chovom valaského dobytka.

## Referencie

## Literatúra
* TOMEČEK, Oto: Valasi na Slovensku. In: *Historická revue*, roč. XXXII, 2021, č. 1, s. 32  35.

## Pozri aj
* Arumuni
* valašské právo
* valašská kolonizácia

Kategória:Dejiny Slovenska
Kategória:Etniká, národy a národnosti
Talitha Borealis

**Talitha Borealis** alebo Iota Ursae Majoris (ι UMa/ι Ursae Majoris) je hviezdy systém v súhvezdí Veľká medvedica. 

## Pozri aj

* Zoznamy hviezd

Kategória:Súhvezdie Veľká medvedica
Kategória:Bayerove objekty
Kategória:Viacnásobné hviezdy
Kategória:Biele podobry
Lambda Ursae Majoris

**Tania Borealis** alebo **Lambda Ursae Majoris** (λ UMa/λ Ursae Majoris) je hviezda v súhvezdí Veľká medvedica.

## Pozri aj

* Zoznamy hviezd

Kategória:Bayerove objekty
Kategória:Súhvezdie Veľká medvedica
Kategória:Biele podobry
Bohrov model atómu

**Bohrov model atómu** je model atómu vodíka založený na troch postulátoch, ktorý v roku 1913 vytvoril Niels Bohr: 
# Elektróny sa pohybujú po kružnicovej trajektorii; 
# Pri prechode z jednej kružnice na druhú elektrón vyžiari/pohltí práve 1 fotón; 
# Sú dovolené tie trajektórie, ktorých moment hybnosti je nħ, kde n=1,2,3...; 

Pre vlnovú dĺžku emitovaného žiarenia z uvedených postulátov vyplýva pravidlo
: \frac{1}{\lambda} = R\left(\frac{1}{l^2}-\frac{1}{n^2}\right),

Tento vzorec nám vysvetľuje čiarový charakter vodíkového spektra.
n - hlavné kvantové číslo, R - Rydbergova konštanta.

Záporne nabitý elektrón je priťahovaný kladne nabitému jadru.
Aby sa udržal na stabilnom orbite, musí obiehať okolo jadra.
V takom prípade je sila elektrostatická silou dostredivou.

:\frac{1}{4 \pi \varepsilon_0}\frac{e^2}{r^2}=m\frac{v^2}{r}, 

čiže: 

:\frac{e^2}{4 \pi \varepsilon_0}=mv^2r.

Energia elektrónu je daná súčtom jeho kinetickej a elektrostatickej potenciálnej energie: E=E_k+E_p

pre kinetickú energiu platí: E_k=\frac{1}{2}mv^2  a pre potenciálnu energiu platí: E_p=-\frac{1}{4 \pi \varepsilon_0}\frac{e^2}{r} 

E=\frac{1}{2}mv^2-\frac{1}{4 \pi \varepsilon_0}\frac{e^2}{r},   čo je po upravení: E=-\frac{1}{4 \pi \varepsilon_0}\frac{e^2}{2r}.

m -hmotnosť elektrónu

e - elementárny náboj

ε0 - permitivita prostredia

h - Planckova konštanta

n - hlavné kvantové číslo

Bohrova podmienka kvantovania momentu hybnosti: rmv=\frac{h}{2 \pi}n , n=1, 2, 3,..., 

r - polomer orbitálu, m - hmotnosť elektrónu, v - rýchlosť elektrónu, n - hlavné kvantové číslo (n = 1, 2, 3, ...), h - Planckova konštanta,

Bohrova kvantovacia podmienka hovorí, že ak prijmeme myšlienku de Brogliho hmotnej vlny, potom elektrón zodpovedá vlneniu s vlnovou dĺžkou \lambda =\frac{h}{m v} .Pre existenciu stojatej vlny okolo jadra je dôležité, aby obvod orbitu bol celočíselným násobkom vlnovej dĺžky. Potom dostávame
2 \pi r =\frac{h}{m v} , čo potvrdzuje predchádzajúcu kvantovú podmienku.

Riešením druhej rovnice a dosadením výsledkov do prvej dostaneme nasledujúci výsledok pre povolené (možné) polomery:

Polomery orbitov pre hlavne kvantové číslo n: 
r=\frac{h^2\varepsilon_0}{me^2 \pi}.{n^2}    

Rýchlosť ako funkcia hlavného kvantového čísla: v=\frac{e^2}{2nh\varepsilon_0} 

h - Planckova konštanta, e0 - permitivita vákua, m - hmotnosť elektrónu, e - veľkosť elementárneho náboja, n - hlavné kvantové číslo (n = 1, 2, 3, ...),

Použitím vzťahu E=E_k+E_p , dostaneme:

Energiu vodíkového atómu v stave popísaným hlavným kvantovým číslom n: E=-\frac{1}{8}.\frac{me^4}{\varepsilon_0^2h^2}.\frac{1}{n^2}

m - hmotnosť elektrónu, e - elementárny náboj, e0 - permitivita vákua, h - Plancková konštanta, n - hlavné kvantové číslo (n = 1, 2, 3, ...)

Toto je Bohrov vzorec pre energetické hladiny atómu vodíka, ktorá vedie k výrazu pre Balmerovu sériu.

Poznámka: Bohrov model atómu sa považuje za dosť umelý, avšak historicky predstavoval medzistupeň na ceste od klasickej fyziky ku kvantovej teórii.

Kategória:Atóm
Kategória:Fyzika častíc
Kategória:Kvantová fyzika
De Broglieho vlna

Podľa hypotézy francúzskeho fyzika Louisa de Broglieho sa priraďujú časticiam látky (či už elektrónu, protónu či inej častici) nielen vlastnosti častíc ale aj vlastnosti vlnové; teda pohybujúcej sa častici pripadá na základe tejto hypotézy určitá vlnová dĺžka tzv. **de Broglieho vlny**.

Vo formalizme špeciálnej teórie relativity tvorí priestor spolu s časom rovnako ako hybnosť spolu s energiou určité prirodzené kombinácie. (Technicky vzaté, sú to štvorvektory.) Planckova rovnica E=h\nu \,\! hovorí, že energia je úmerná frekvencii. Pre zachovanie relativistickej symetrie Louis Victor de Broglie navrhol, že hybnosť p\,\! musí byť podobne úmerná prevrátenej hodnote vlnovej dĺžky \lambda \,\! :

: p=\frac{h}{\lambda}  
kde h je Planckova konštanta.
Uvedené vzorce dávajú do vzťahu vlnu (charakterizovanú \nu\,\! a \lambda\,\!) a časticu (charakterizovanú pomocou E\,\! a p\,\!).

## Externé odkazy
* De Broglieho vlna

Kategória:Kvantová fyzika
Kategória:Eponymické termíny vo fyzike
Polopravidelná premenná hviezda

**Polopravidelné premenné hviezdy** je typ pulzujúcich premenných hviezd. Sú to obry alebo nadobry prechodného a neskorého spektrálneho typu vykazujúce značnú periodicitu v zmenách ich jasnosti, sprevádzanú alebo niekedy prerušovanú rôznymi nepravidelnosťami. Perióda sa pohybuje v rozsahu od 20 do viac ako 2000 dní, zatiaľ čo tvar svetelných kriviek môže byť odlišný v každom cykle. Amplitúda zmien môže dosahovať od niekoľko stotín magnitúd do niekoľkých magnitúd, obyčajne však 1 – 2 magnitúdy vo V filtri.


Kategória:Premenné hviezdy
Balmerova rovnica

**Balmerova rovnica** vyjadruje vzťah medzi výraznými (ohraničenými) čiarami v spektre vodíku. Tieto čiary zodpovedajú rôznym frekvenciám kmitania elektromagnetického poľa a ich ostré ohraničenie poukazuje na fyzikálnu nespojitosť. Rovnicu formuloval v roku 1885 Balmer a dnes sa používa v zjednodušenom tvare, ktorého autorom je Rydberg:

v_n=cR\left(\frac{1}{2^2}-\frac{1}{n^2}\right),

kde v je frekvencia, n = 3, 4, 5, \dots ,c je rýchlosť svetla a R je Rydbergova konštanta.

Kategória:Atómová fyzika
Kategória:Rovnice
Mytológia (veda)

**Mytológia** je veda o mýte, o bájach o pôvode, o náboženstvách a ságach o bohoch, pričom sa v najnovšom čase považuje aj písomne zaznamenaná tradícia o zakladateľoch náboženstiev za mytologizované výklady.

## Iné projekty

## Externé odkazy
*
Mí Ursae Majoris

**Mí Ursae Majoris** alebo **Tania Australis** (μ UMa/μ Ursae Majoris) je hviezda v súhvezdí Veľká medvedica.

## Pozri aj

* Zoznamy hviezd

Kategória:Súhvezdie Veľká medvedica
Kategória:Bayerove objekty
Kategória:Červené obry
Kategória:Polopravidelné premenné hviezdy
Talitha Australis

**Talitha Australis** alebo Kappa Ursae Majoris (κ UMa / κ Ursae Majoris) je dvojhviezda v súhvezdí Veľká medvedica.

## Pozri aj

* Zoznamy hviezd

Kategória:Bayerove objekty
Kategória:Súhvezdie Veľká medvedica
Kategória:Dvojhviezdy
Kategória:Biele hviezdy hlavnej postupnosti
Valach

**Valach** (mn. č. Valasi) môže byť:
*všeobecne: obyvateľ Valašska, pozri Valašsko
*v etnografii a histórii:
**súčasné alebo historické (zhruba od 10. storočia) románske obyvateľstvo v juhovýchodnej Európe (dnešné Rumunsko, Grécko a južnoslovanské krajiny), teda Rumuni, Arumuni (Kucovlasi), Meglenorumuni a Istrorumuni, pričom od vzniku Rumunska sa väčšinou Rumuni do tohto pojmu už nezarátavajú, pozri Arumuni a Grécki Arumuni
**pastierske, pôvodne azda rumunské, ale neskôr prevažne slovanské obyvateľstvo, ktoré sa od neskorého stredoveku postupne šírilo z Karpatskej Ukrajiny, do Poľska, severného Slovenska, a v novoveku nakoniec na Moravu, pozri Valasi (severné Karpaty)
**dnešný zvyšok obyvateľstva z predchádzajúceho bodu na Morave, pozri Moravskí Valasi
**pôvodne to isté, čo Vlach, čiže výraz, ktorým Slovania veľmi dávno (napr. Nestor) označovali ľudí galského alebo keltského pôvodu; v užšom zmysle (mn. č. Valachovia) iný názov pre keltských Volkov, čiže Walahov, v juhovýchodnej Európe
*pastier oviec, pozri pastier
* vykastrovaný žrebec, pozri valach (kôň)
* prírodná rezervácia v Česku v okrese Opava, pozri Valach (prírodná rezervácia)
* priezvisko, pozri Valach (priezvisko), napr.:
** Gustáv Valach (1921 – 2002), slovenský herec
** Ján Valach, viacero osôb
** Juraj Valach (* 1989), slovenský hokejista
** Lenhart Valach (16. stororčie), mestský kapitán v Banskej Bystrici
** Ľudovít Valach (1903 – 1941), slovenský lekár a röntgenológ
** Marián Valach (* 1964), slovenský futbalista
** Milan Valach (1956 – 2013), český filozof a etik
** Vítězslav Valach (* 1958), český politik
** Vladimír Valach (1937 – 2006), slovenský diplomat, ekonóm a spisovateľ
** Viola Valachová (1928 – 1944), slovenská partizánka
** Valach Kazimir (*1943), zápasenie, majster ČSSR
Vlasi

**Vlasi** (staršie: *Vlachovia*, *Vlaši*; jednotné číslo je vždy **Vlach**) môže byť:
*historicky: 
** Kelti resp. Galovia
** Románi (v slovenských dejinách najmä Francúzi, Valóni, Taliani, Španieli a Rumuni; v prípade Rumunov sa názov dnes zachoval v podobe Valasi), pozri Románi
** v oblasti bývalej Vojenskej hranice habsburskej monarchie a podobne: pravoslávni kresťania (z pohľadu katolíkov a moslimov), pozri pravoslávie
* staršie a historicky: Taliani 
* iný názov etnika:
** Arumuni
** Meglenorumuni
** Istrorumuni
** Macedónski Arumuni
** Karakačani
** Juruci
** Morlaci (v Chorvátsku)
* podskupina bulharských Arumunov, pozri Vlasi (bulharskí Arumuni)
*podskupina srbských Arumunov žijúca na východnom brehu Moravy, pozri pod srbskí Arumuni
* v Dalmácii: a) prezývka, ktorou obyvatelia prímorských krajov v Dalmácii označovali obyvateľov horských oblastí (Zagoria), b) prezývka, ktorou Dalmatínci nazývali akýchkoľvek ľudí spoza hôr, c) prezývka, ktorou obyvatelia dalmáckych ostrovov označujú sedliakov z pevniny, pozri Vlasi (Dalmácia)
* podskupina burgenlandských Chorvátov, synonymum: Vlahi, pozri Vlasi (Burgenland)
* podskupina resp. viacero podskupín Rómov v Európe, pojem sčasti splýva s pojmom vlašskí Rómovia, pozri pod Rómovia

**Vlach** môže byť aj priezvisko, pozri Vlach (priezvisko), napr.:
* Antonín Vlach (1899 – ?), český a česko-slovenský politik, poslanec za KSČ
* Dana Vlachová (* 1957), česká huslistka a pedagogička, dcéra Josefa Vlacha
* František Vlach, viacero osôb
* Jan Merlian, nazývaný Jan Vlach (1520–1593), renesančný staviteľ talianskeho pôvodu v Plzni
* Jana Vlachová (* 1955), česká huslistka, dcéra Josefa
* Jarmila Vlachová(* 1951), česká akordeónistka
* Jaroslav Vlach (* 1930), český hudobník a pedagóg
* Jindro Vlach (1929 - 2004), slovenský fotoreportér, kameraman, režisér
* Jiří Vlach, viacero osôb
* Josef Vlach (1923 – 1988), český huslista a dirigent
* Josef Vlach-Vrutický (1897–1977), český hudobný skladateľ a dirigent
* Karel Vlach (1911 – 1986), český dirigent a kapelník
* Karol Vlach (1926 - 1982), slovenský operetný spevák
* Luděk Vlach (* 1947), český hudobný skladateľ, bubeník a pedagóg
* Martin Vlach (* 1980),  český fyzik
* Metoděj Vlach (1887 – 1952), český letec a letecký konštruktér
* Miroslav Vlach (1935 – 2001), česko-slovenský hokejista
* Oldřich Vlach (* 1941), český herec
* Otakar Vlach (1907 – ?) český a česko-slovenský politik, poslanec za KSČ
* Renata Vlachová, česko-slovenská orientačná bežkyňa
* Robert Vlach, viacero osôb
* Roman Vlach, viacero osôb
* Rostislav Vlach (* 1962), český hokejista
* Vojtěch Vlach (Vojtech Vlach) (1886 - 1961), český botanik, ktorý istý čas pôsobil aj na Slovensku

## Pozri aj
* Valach
* Vlachy
* Vlachovič
* vlas

## Referencie
Suzanne (film)

***Suzanne*** je koprodukčný slovensko-český film z prostredia drogovo závislých mladých ľudí.

* Architekt: Boris Kudlička
* Návrhy kostýmov: Marija Havran
* Strih: Dušan Milko
* Vedúci výroby: Marián Varga
* Exteriéry: Bratislava, Stupava, Kamenný mlyn, Paríž
* Premiéra na Slovensku: 13. september 1996
* Televízna premiéra: 6. júl 1997

Kategória:Filmy režírované Dušanom Rapošom
Kategória:Slovenské filmy
Kategória:České filmy
Kategória:Filmy podľa názvu
Kategória:Filmy z 1996
Haiti (ostrov)

náhľad|Poloha ostrova
náhľad|Ostrov Haiti
**Haiti** alebo staršie **Hispaniola** je ostrov v Karibskom mori. Je to druhý najväčší ostrov (po Kube) v Karibiku a 22. na svete. Je súčasťou súostrovia Veľké Antily. Má rozlohu . V súčasnosti sa na ostrove nachádzajú dva štáty – Haiti a Dominikánska republika, ktoré z neho robia karibský ostrov s najviac obyvateľmi.

## Názov
Pôvodní obyvatelia, indiáni Tainovia, nazývali ostrov rôznymi názvami. Tainovia nemali spisovný jazyk a preto historické pramene o týchto menách pochádzajú od troch európskych historikov: Taliana Petra Martyra d'Anghieru a Španielov Bartolomého de las Casasa a Gonzala Fernándeza de Ovieda. Na základe komplexného prieskumu a mapy, ktorú vypracoval Andrés de Morales v roku 1508, oznámili, že ostrov ako celok sa nazýval Quizquella (alebo Quisqueya) a slovo Haiti (jazyk Taino: *Ayiti* Ayiti) označovalo hornatú oblasť na východnom konci ostrova. Diego Álvarez Chanca, lekár na druhej Kolumbovej plavbe, tiež poznamenal, že Haiti je názov najvýchodnejšej provincie ostrova, avšak Oviedo a Las Casas zaznamenali, že Tainovia celý ostrov nazývali Haití.

Keď sa Kolumbus v roku 1492 zmocnil ostrova, pomenoval ho Insula Hispana v latinčine a La Isla Española v španielčine, čo znamená „španielsky ostrov“. Las Casas skrátil tento názov na Española a keď Talian Peter Martyr d'Anghiera podrobne opísal ostrov v latinčine, používal meno Hispaniola. Taino, španielske a francúzske historické názvy pre celý ostrov sú Haiti, Hayti, Santo Domingo alebo Saint-Domingue. 

V roku 1918 americká okupačná vláda na čele s Harrym Shepardom Knappom rozhodla používať na ostrove názov Hispaniola a odporučila používanie tohto mena Národnej zemepisnej spoločnosti.

„Haïti“, jeden z pôvodných názvov ostrova v jazyku indiánov, prijal haitský revolucionár Jean-Jacques Dessalines v roku 1804. V slovenčine je oficiálny názov ostrova Haiti (Tainovia) namiesto Hispaniola a to napriek tomu, že na ňom sídli štát s rovnakým menom.

## Dejiny
Na ostrove Haiti založil v roku 1492 Krištof Kolumbus prvú španielsku kolóniu v Novom svete (zanikla o rok neskôr). 

## Referencie

## Iné projekty

Kategória:Ostrovy Severnej Ameriky
Kategória:Karibské ostrovy
Haiti

**Haiti** môže byť:

* ostrov v Karibskom mori, pozri Haiti (ostrov)
* štát na ostrove Haiti v Karibskom mori, pozri Haiti (štát)
Muscida

**Muscida** alebo *Omikron Ursae Majoris* (ο UMa/ο Ursae Majoris) je hviezdny systém vo súhvezdí Veľká medvedica vzdialený 184 ly od Slnka.

## Pozri aj

* Zoznamy hviezd

Kategória:Bayerove objekty
Kategória:Súhvezdie Veľká medvedica
Kategória:Dvojhviezdy
Kategória:Žlté obry
Hadir

**Hadir** alebo Sigma Puppis (σ Puppis/σ Pup) je trojhviezda v súhvezdí Korma. Dve z jej zložiek sú rozlíšiteľné ďalekohľadom, tretia iba spektroskopicky. Hlavná zložka je oranžový obor.

## Zdroj
* 

## Pozri aj

* Zoznamy hviezd

Kategória:Súhvezdie Korma
Kategória:Bayerove objekty
Kategória:Trojhviezdy
Kategória:Spektroskopické dvojhviezdy
Kategória:Oranžové obry
Heisenbergov princíp neurčitosti

**Heisenbergov princíp neurčitosti** (iné názvy: **princíp neurčitosti**, **Heisenbergov princíp**) je jeden zo základných termínov kvantovej mechaniky (ktorý objavil a formuloval Werner Heisenberg). Podľa tohto princípu isté dvojice pozorovateľných veličín (ako napr. poloha a hybnosť alebo čas a energia) nemôžu byť súčasne známe s vyššou presnosťou, než aká je daná hornou hranicou vyjadrenou pomocou Planckovej konštanty. Čím presnejšie zmeriame jednu veličinu, tým nepresnejšie zmeriame druhú veličinu.

## Fenomenologické vysvetlenie

Dôsledkom princípu je skutočnosť, že nie je možné teoreticky ani experimentálne určiť polohu a hybnosť častice súčasne. V každodennom svete sa ale s týmto dôsledkom nestretávame vzhľadom na veľmi malú hodnotu Planckovej konštanty. 

V kvantových systémoch však hrá princíp významnú rolu. Ak chceme preto veľmi presne lokalizovať časticu, potom môžeme použiť svetlo s krátkou vlnovou dĺžkou. Čím nižšiu vlnovú dĺžku svetla však na lokalizáciu použijeme, tým väčšiu energiu má samotný fotón, tým pádom má fotón aj väčšiu hybnosť. Avšak túto hybnosť (alebo jej časť) počas merania polohy fotón odovzdá samotnej častici, čím výrazne zmení jej hybnosť.

Ak by sme pokus spravili naopak, t. j. chceli by sme poznať presnú hybnosť, musíme použiť svetlo s nízkou energiou, čiže veľkou vlnovou dĺžkou. Tým by ale došlo k veľmi nepresnému určeniu polohy častice.

## Matematická formulácia
Súčin štandardných odchýlok Δ*x* a Δ*p* merania polohy a hybnosti danej častice je podľa Heisenbergovho princípu neurčitosti viazaný nasledujúcim vzťahom:
::\Delta x \Delta p \ge \frac{h}{2\pi} 
pričom *<math>\hbar</math>* je tzv. redukovaná Planckova konštanta. Podobne je obmedzená aj presnosť v simultánnom určení času t a energie E:

::\Delta t \Delta E \geq \frac{h}{2\pi}, 

či napríklad uhla O_i a momentu hybnosti J_i  daného objektu:

::\Delta O_i \Delta J_i \geq \frac{h}{2\pi} 

Vo všeobecnosti platí princíp neurčitosti pre všetky operátory pozorovateľných veličín, ktoré navzájom nekomutujú.

## Externé odkazy
* The Uncertainty principle. In: ''Stanford encyclopedia of philosophy''

Kategória:Kvantová fyzika
Kategória:Fyzikálne zákony
Kategória:Eponymické termíny vo fyzike
Kôň

**Kôň **môže byť:
* v zoológii: 
**slovenský názov rodu *Equus* (v užšom, staršom zmysle zahŕňa len pravé kone, v širšom zmysle aj somára, zebru a pod.), pozri kôň (rod)
**slovenský názov podrodu *Equus* (= rod *Equus* v užšom zmysle), pozri kôň (podrod)
**alternatívny názov druhu kôň domáci (*Equus caballus*, *Equus ferus caballus*), pozri kôň domáci
**príslušník taxónu kone - pozri nižšie
* stará jednotka výkonu, pozri kôň (jednotka)
* šachová figúrka jazdec, pozri jazdec (šach)
* slangovo: kráľ v kartách, keďže sedí na koni kráľ (karta)
* vec, tvarom pripomínajúca koňa, napr. telocvičný kôň
* pejoratívne: hlupák
* vrch vo Vysokých Tatrách, pozri Kôň (vrch vo Vysokých Tatrách)
* vrch v Oravských Beskydách, pozri Kôň (vrch v Oravských Beskydách)
* komediálny film režiséra Martina Šulíka z roku 2022, pozri Kôň (film z roku 2022)
* znamenie čínskeho zverokruhu, pozri Kôň (zverokruh)

**Kone** môže byť:
*množné číslo slova kôň - pozri vyššie
*slovenský názov podčeľade Equinae, pozri kone (podčeľaď)
*neformálny alebo starší slovenský názov čeľade koňovité (Equidae), pozri koňovité
*v Etiópii:
**K’onä
**sídlo v Oromiji

## Pozri aj
*Equus
*Koník
Kornephoros

**Kornephoros** (iné označenia: Rutilicus, Beta Herculis, β Her, β Herculis, Beta Her) je s magnitúdou 2,8 najjasnejšia hviezda v súhvezdí Herkules. Je to žltý obor s povrchovou teplotou 4 900 K. Je sprevádzaný neviditeľným sprievodcom. 

## Pozri aj

* Zoznamy hviezd

Kategória:Bayerove objekty
Kategória:Súhvezdie Herkules
Kategória:Žlté obry
Kategória:Spektroskopické dvojhviezdy
Komplementarita (fyzika)

**Komplementarita** označuje dvojicu postojov, pohľadov alebo pojmov, ktoré sa navzájom podmieňujú a doplňujú, ale zároveň sa aj vylučujú.

Komplementarita je vo fyzike charakteristická vlastnosť kvantovej mechaniky, podľa ktorej je možné popisovať dynamické vlastnosti systému alternatívnymi a vzájomne sa vylučujúcimi spôsobmi. Môžeme napríklad vedieť, kde sa daná častica nachádza (poloha), v tom prípade nám však princíp neurčitosti nedovoľuje presne zistiť, ako rýchlosťou sa pohybuje; alebo vieme presne, ako sa pohybuje (opis pomocou hybnosti), ale v tom prípade nevieme presne, kde je.

**Princíp komplementarity** je princíp, ktorý sformuloval Niels Bohr a ktorý znie: pri reprodukovaní celostnosti javu treba v určitej „prechodnej“ etape jeho poznávania používať vzájomne sa vylučujúce a zároveň komplementárne triedy pojmov, t. j. také,
ktoré možno použiť oddelene v závislosti od špecifickych podmienok.

## Referencie

Kategória:Kvantová mechanika
Magister umenia

**Magister umenia** (skr. **Mgr. art.**, v Česku „MgA.“; ) je vysokoškolský akademický titul druhého stupňa udeľovaný absolventom umeleckých magisterských odborov na vysokých školách po absolvovaní štátnych záverečných skúšok. 

V súčasnosti na Slovensku tento titul udeľujú Vysoká škola výtvarných umení v Bratislave, Vysoká škola múzických umení v Bratislave, Slovenská technická univerzita v Bratislave, Technická univerzita vo Zvolene, Technická univerzita v Košiciach a Akadémia umení v Banskej Bystrici.

Tento titul je približne ekvivalentný zahraničnému Master of Fine Arts (skr. „MFA“ alebo „M.F.A.“).

## Známi držitelia titulu

Kategória:Umenie
Kategória:Vysokoškolské tituly
Jazdec (šach)

**Jazdec**, hovorovo nazývaný aj **kôň**, je v šachu jediným kameňom, ktorý môže skákať ponad iné kamene. Pohybuje sa v tvare písmena L a jeho zrkadlových obrazov, dve polia jedným smerom horizontálne alebo vertikálne a jedno pole druhým smerom.

 
Jazdec je najsilnejší v strednej oblasti šachovnice, kde má najväčší manévrovací priestor, kontroluje 8 polí, najslabší je v rohu, kde kontroluje iba dve polia.

## Iné projekty

Kategória:Šachové kamene
Štefan Semjan

**Štefan Semjan** (* 23. január 1960, Nitra) je slovenský režisér a scenárista.

Študoval filmovú a televíznu réžiu na pražskej FAMU (1980 - 1986). Absolvoval inscenáciou pre STV *A vrátil sa im pokojný spánok*. V rokoch 1987 - 1991 sa venoval tvorbe spotov a videoklipov. 

## Filmografia
* 1983:	*A vrátil sa im pokojný spánok* (TV film)
* 1988:	*Ďaleká cesta do Arkádie* 
* 1994: *[[Na krásnom modrom Dunaji]]*
* 2011:	*GYMPEL.TV* (TVS)

## Referencie


## Externé odkazy
* 
* 
*  
* Štefan Semjan na FDb.cz

Kategória:Narodenia v 1960
Kategória:Slovenskí filmoví režiséri
Vášnivý bozk

***Vášnivý bozk*** (angl. Kiss of Passion) je koprodukčný slovensko-český film.

Príbeh citového a morálneho dozrievania mladej ženy, ktorá opustí svojho manžela a odíde so svojim mentálne postihnutým dieťaťom na vidiek.

* Architekt: František Lipták
* Návrhy kostýmov: Katarína Hollá
* Strih: Roman Varga
* Vedúci výroby: Petr Veverka
* Exteriéry: Banská Štiavnica

Kategória:Slovenské filmy
Kategória:České filmy
Kategória:Filmy podľa názvu
Kategória:Filmy z 1994
Ras Elased Australis

**Ras Elased Australis** alebo Epsilon Leonis (ε Leo / ε Leonis) je hviezda v súhvezdí Lev.

## Pozri aj

* Zoznamy hviezd

Kategória:Bayerove objekty
Kategória:Súhvezdie Lev
Častica alfa

right|thumb|Alfa častica je odklonená v magnetickom poli

**Častica alfa** (prúd častíc alfa sa nazýva **žiarenia alfa**; iné názvy pozri nižšie) je jadro atómu hélia zložené z dvoch protónov a dvoch neutrónov, s kladným nábojom +2e a nukleónovým číslom 4. Častice alfa sa uvoľňujú pri α rozpade a pozorujú sa pri mnohých rádioaktívnych premenách, pričom môžu mať veľkú energiu. Hmotnosť častice alfa je 6,642 8. 10-27 kg. 

## Názvy
Slovenské názvy častice sú:
* **častica alfa**, **častica <math>\alpha</math>**; podľa niektorých názorov jazykovo nevhodne: **alfačastica**, **alfa-častica**, **alfa častica**, **<math>\alpha</math>-častica**, **<math>\alpha</math> častica**; staršie: **<math>\alpha</math>-partikula**; 
* zriedkavo. **helión**.

Slovenské názvy žiarenia sú: 
***žiarenie alfa**, **žiarenie <math>\alpha</math>**; podľa niektorých názorov jazykovo nevhodne: **alfažiarenie**, **alfa-žiarenie**, **alfa žiarenie**, **<math>\alpha</math>-žiarenie**, **<math>\alpha</math> žiarenie** [niekedy je vo všetkých uvedených výrazoch namiesto slova žiarenie slovo **radiácia**];
*staršie (resp. podľa niektorých názorov nevhodne): **lúče alfa**, **lúče <math>\alpha</math>**, **alfalúče**, **alfa-lúče**, **alfa lúče**, **<math>\alpha</math>-lúče**, **<math>\alpha</math> lúče** [zastarano bolo vo všetkých uvedených výrazoch namiesto slova lúče slovo **papršleky**].

## Žiarenie alfa
Žiarenie alfa je prúd kladne nabitých jadier hélia, ktoré sa pohybujú rýchlosťou 20 000 km.s-1. Preniká vrstvou vzduchu hrubou niekoľko centimetrov alebo tenkými fóliami, napr. papier.  Vychyľuje sa aj v elektrickom aj v magnetickom poli. Častice alfa sú vysielané z jadra rýchlosťou 1.107 až 2.107 m.s-1 pri vysielaní energie 2-8 MeV. Vzniká tak nuklid s nukleónovým číslom o štyri jednotky menším a protónovým číslom o dve jednotky menším, než v pôvodnom prvku. Dokáže ho zachytiť tenká vrstva papiera.

## Dejiny
Častice alfa objavil v roku 1899 Ernest Rutherford pri výskume rádioaktivity uránu. V Slnku a vo hviezdach vznikajú termonukleárnymi reakciami z protónov. Téme alfa častíc sa venoval aj Richard Feynman.

## Referencie

## Iné projekty

Kategória:Hélium
Kategória:Rádioaktivita
Kategória:Žiarenie
Alfa
Rana (hviezda)

**Rana** alebo Delta Eridani (δ Eri/δ Eridani) je hviezda v súhvezdí Eridanus.

## Pozri aj

* Zoznamy hviezd

Kategória:Bayerove objekty
Kategória:Súhvezdie Eridanus
Kategória:Oranžové podobry
Balmerova séria

**Balmerova séria** je séria spektrálnych čiar (**Balmerove čiary**) v spektre atómov vodíka, ktorá vznikajú pri prechode elektrónov medzi druhou energetickou hladinou a vyššími hladinami.  Pri prechode elektrónu medzi druhou a treťou energetickou hladinou sa utvára pri astronomických pozorovaniach veľmi dôležitá červená čiara Hα (s vlnovou dĺžkou 656,3 nm), pri prechode medzi druhou a štvrtou hladinou vzniká čiara Hß (486,1 nm), medzi druhou a piatou čiara Hγ (434,2 nm), medzi druhou a šiestou čiara Hδ (410,1 nm), medzi druhou a siedmou čiara Hε (397,0 nm) atď.

frame|Balmerova séria spektrálnych čiar

Prvé štyri čiary Balmerovej série ležia vo viditeľnej oblasti spektra, ďalšie čiary série sú v ultrafialovej oblasti spektra. Všetky čiary Balmerovej série sa čoraz viac zhusťujú k hrane Balmerovej série, ktorá má vlnovú dĺžku 364,6 nm; za touto hranou v smere kratších vlnových dĺžok sa začína Balmerovo kontinuum, ktoré sa vytvára zachytením voľných elektrónov na druhú energetickú hladinu atómov vodíka (voľne viazané prechody). V oblasti hrany Balmerovej série nastáva v spektrách hviezd pokles intenzity kontinua (Balmerov skok), vyvolaný absorpciou svetla viazane voľnými prechodmi elektrónov z druhej energetickej hladiny. Balmerova séria sa prejavuje najvýraznejšie v spektrách hviezd typu A, ktoré majú povrchovú teplotu okolo 10 000 K. Táto teplota je vhodná na to, aby boli elektróny v atómoch vodiča vzbudené do druhej energetickej hladiny a z nej do vyšších hladín, nie je však taká vysoká, aby atómy ionizovali.

Balmerova séria je pomenovaná po švajčiarskom matematikovi Johannovi Jakobovi Balmerovi (18251898), ktorý zistil, že jej spektrálne čiary tvoria jednu sériu.

## Referencie

Kategória:Spektroskopia
Kategória:Atómová fyzika
Modré z neba

***Modré z neba*** (angl. *Blue Heaven*) je koprodukčný slovensko-český film.

Tragikomédia o ľudských, rodinných a generačných vzťahoch troch osamelých žien žijúcich v komornom prostredí strého domu. 

* Architekt: Aleš Votava
* Návrhy kostýmov: Lea Fekete
* Strih: Jiří Brožek
* Vedúci výroby: Ivan Filus
* Exteriéry: Bratislava
* Premiéra: 17. júl 1997 (MFF Karlove Vary), 18. september 1997 (MFF Forum Bratislava)
* Televízna premiéra: 19. október 1998

## Dej
Celovečerný hraný debut Evy Borušovičovej je poeticky ladená tragikomédia. Na okraji mesta, v osamelom staršom dome s veľkou záhradou, žijú tri ženy, troch generácii - dcéra /Slávka Halčáková/, matka /Emília Vášáryová/ a babička /Zita Kabátová/. Denne sa potýkajú s bežnými problémami ich spolužitia. Napriek tomu, že sa snažia pomáhať si a porozumieť jedna druhej, vzájomne si ubližujú. Ich vzťahy medzi sebou navyše komplikujú muži. Modré z neba zaujal predovšetkým citlivým ženským pohľadom na všedné, smutné i smiešne v našom živote. Na filme spolupracovala s módnou návrhárkou Leou Fekete (s ktorou sa následne stretli aj pri Borušovičovej ďalšom filme *[[Amálka, ja sa zbláznim!]]*)

Kategória:Slovenské filmové komédie
Kategória:České filmové komédie
Kategória:Filmy podľa názvu
Kategória:Filmy z 1997
Ruchba

:*Ruchba môže byť aj názov hviezdy [[Ruchbah]].*

**Ruchba** alebo Omega-2 Cygni (ω2 Cyg / ω2 Cygni) je hviezda v súhvezdí Labuť. Je to červený obor tvoriaci vizuálnu dvojhviezdu s Omega 1 Cygni. Má aj ďalšieho, pravdepodobne tiež zdanlivého sprievodcu s magnitúdou okolo 10, ktorú od hlavnej zložky delí vzdialenosť zhruba 1'.

## Pozri aj

* Zoznamy hviezd

Kategória:Súhvezdie Labuť
Kategória:Bayerove objekty
Kategória:Červené obry
Kategória:Optické dvojhviezdy
Časticovo-vlnový dualizmus

**Časticovo-vlnový dualizmus** (iné názvy: **korpuskulárno-vlnový dualizmus**, **vlnovo-časticový dualizmus**) je vyjadrením skutočnosti, že hmota podľa kvantovej teórie vykazuje tak časticové ako aj vlnové vlastnosti. Prvotná formulácia tohto princípu bola publikovaná Louisom de Brogliem v roku 1924.

## Formulácia princípu
Kvantová teória popisuje hmotu spôsobom, ktorý nerozlišuje medzi časticami a vlnami tak, ako ich poznáme v klasickej mechanike. V určitých situáciách ale môžu prevládnuť buď vlnové alebo časticové charakteristiky hmoty. Ako príklad môžeme uviesť elektróny, ktoré tradične opisujeme ako častice. Ak ale necháme elektróny rozptyľovať na periodických štruktúrach s dostatočne malými atomárnymi vzdialenosťami, začnú tieto vykazovať vlnové vlastnosti (pozri aj Davissonov Germerov experiment). 

Hypotézu o časticovo-vlnovom dualizme formuloval prvý raz Louis de Broglie v roku 1924. Matematicky ju vyjadril tak, že každej častici pripísal vlnovú dĺžku s hodnotou
:\lambda = \frac{h}{p},
pričom *h* je Planckova konštanta a *p* je hybnosť častice. Každej častici tak priradil vlnové vlastnosti. Naopak predchádzajúci vzorec umožňuje interpretovať spätne vlnenie ako časticu.

Kategória:Kvantová mechanika
Kategória:Kvantová fyzika
Kategória:Vlny
Difrakcia elektrónov

**Difrakcia elektrónov** je pojem označujúci vlastnosť elektrónov, že pri prechode tenkými vrstvami kovov u nich dochádza k interferencii. To sa považuje za dôkaz existencie vlnového charakteru elektrónov. 

## Pozri aj
* časticovo-vlnový dualizmus

Kategória:Fyzika
Dráhový integrál

**Dráhový integrál** je spôsob formulácie kvantovej teórie, ktorý vyjadruje vývoj systému ako výsledok superpozície všetkých možných dráh. Preto sa mu niekedy hovorí i *suma histórií*.

Kategória:Matematické metódy vo fyzike
Kategória:Kvantová fyzika
János Bán

[náhľad|V roku [2011 získal János Bán na Medzinárodnom filmovom festivale Art Film Fest v Trenčianskych Tepliciach cenu „Hercova misia“]]
**János Bán** (* 4. október 1955, Győr, Maďarsko) je maďarský herec. 

Pôvodne mal byť technikom. Vyštudoval chemickú priemyslovku a športoval. Po maturite sa rozhodol pre Vysokú školu dramatických umení v Budapešti (1975-1979). V rokoch po absolvovaní (1979-1983) pôsobil v oblastných divadlách v Pécsi, Győri a Szolnoku. Od roku 1983 je členom budapeštianskeho Divadla Józsefa Katonu.

## Filmografia
* 1979: *[[Každú stredu]]* (org. Minden szerdán), r. Lívia Gyarmathy
* 1980: *Koportos*, r. Lívia Gyarmathy
* 1981: *Kabala*, r. János Rózsa
* 1984: *Eszmélés*, r. Ferenc Grunwalsky
* 1985: *[[Vŕtač dier]]* (orig. Falfúró), r. György Szomjas
* 1985: *[[Vesničko má středisková]]* (*Otík Rákosník*) 
* 1986: *Hajnali háztetők*, r. János Dömölky
* 1986: *[[Posledný rukopis]]* (orig. Utolsó kézirat), r. Károly Makk
* 1987: *[[Víkend za milión]]* (Emil Ambróz), r. Dušan Trančík
* 1988: *[[Červená horúčava]]* (orig. Red Heat), (dôstojník), r. Walter Hill
* 1988: *Küldetés Evianba*, r. Erika Szantó
* 1989: *Kicsi, de nagyon erős*, Ferenc Grunwalsky
* 1991: *Sztálin menyasszonya*, r. Péter Bacsó
* 1992: *Kutyabaj*, r. László Sántha
* 1992: *Ördög vigye*, r. Róbert Pajer
* 1993: *Rúzs*, r. Robert-Adrian Pejo
* 1994: *A brooklyni testvér*, r. Péter Gárdos
* 1994: *[[Albert, Albert]]* (Albert Škarvan), r. Jaro Rihák
* 1995: *Csajok*, Ildikó Szabó 
* 1997: *[[Modré z neba]]* (*Jozef*), r. Eva Borušovičová
* 2007: *Dolina*, r. Zoltán Kamondi
* 2010: *[[Takí, ako ste]]* (orig. Így, ahogy vagytok), r. Károly Makk

## Iné projekty

## Zdroje
* Slovenské názvy filmov overené z Česko-Slovenskej filmovej databázy

Kategória:Maďarskí divadelní herci
Kategória:Maďarskí filmoví herci
Kategória:Maďarskí televízni herci
Kategória:Osobnosti z Győru
Einsteinov-Podolského-Rosenov paradox

**Einsteinov-Podolského-Rosenov paradox** alebo **EPR paradox** je dôsledok kvantovej teórie: pokiaľ mali dva systémy niečo spoločné (interagovali spolu), potom meranie uskutočnené v jednom zo stavov vedie k okamžitej zmene stavu druhého systému a to dokonca i v prípade, že tieto systémy sú veľmi vzdialené.

Kategória:Kvantová fyzika
Kategória:Paradoxy
Interferencia (vlny)

thumb|Interferencia
**Interferencia** alebo **interferenčný jav** alebo **interferencia vlnenia ** je vo fyzike skladanie (superpozícia) niekoľkých koherentných vlnení rovnakého druhu do jedného výsledného vlnenia.

V pružnom prostredí sa môže súčasne šíriť vlnenie od viacerých zdrojov. Môžeme to pozorovať na pokojnej hladine jazera, ak na ňu hodíme dva kamienky. Od miesta dopadu každého z nich sa budú šíriť a prechádzať cez seba kružnice vlnoplôch. V miestach, v ktorých vlnenia prechádzajú jedno cez druhé vzniká otázka, aká bude výchylka daného bodu prostredia. S podobným problémom sme sa už stretli pri skladaní kmitov. Ukázali sme, že výsledné kmitanie je vektorovým súčtom jednotlivých čiastočných kmitov. Princíp superpozície, ktorý sme využívali pri skladaní kmitov, platí aj pri skladaní vlnení. Vlnenie od jedného zdroja prechádza určitým priestorom tak, ako by iná, v tom istom priestore sa šíriaca vlna, vôbec neexistovala. V oblasti, kde sa vlnenia prekrývajú, bude podľa princípu superpozície výsledné vlnenie vektorovým súčtom jednotlivých vlnení. Teda výchylka určitého elementu prostredia bude vektorovým súčtom výchyliek, ktoré by daný element mal mať od každého z vlnení. Môže nastať zväčšenie, zmenšenie alebo dokonca aj zrušenie výchylky v danom mieste. Takéto prejavy prekrývania sa vlnení nazývame interferenčné javy. Interferenčné javy môžeme pozorovať iba v prípade, že interferujúce vlnenia sú koherentné.

V optike sa používaju ako koherentné zdroje hlavne lasery. Ak je fázový rozdiel dvoch koherentných vlnení v určitom bode 2\pi\,
alebo iný párny násobok \pi\, nastáva interferenčné zosilnenie. Ak fázový
rozdiel je nepárny násobok \pi\, nastáva interferenčné zoslabenie.
interferenčný obrazec – svetelný obrazec zachytený na tienidle, ktorý vznikol ako dôsledok interferencie svetelných vĺn; zvyčajne sa skladá zo svetlých a tmavých plošiek, alebo prúžkov.
* **interferenčný obrazec** – svetelný obrazec zachytený na tienidle, ktorý vznikol ako dôsledok interferencie svetelných vĺn; zvyčajne sa skladá zo svetlých a tmavých plošiek, alebo prúžkov *(pozri obrázok hore)*.
* **interferenčné maximum** – miesto na interferenčnom obrazci, v ktorom intenzita výslednej vlny, v porovnaní s inými miestami, je maximálna.
* **interferenčné minimum** – miesto na interferenčnom obrazci, v ktorom intenzita výslednej vlny, v porovnaní s inými miestami, dosahuje minimálnu (niekedy aj nulovú) hodnotu.

Kategória:Vlnenie
Kategória:Optika
Kodanská interpretácia

**Kodanská interpretácia** je interpretácia procesu merania v kvantovej mechanike, formulovaná Bohrom a jeho kolegami. Objasňuje dôvod, prečo pri danej príležitosti dostávame daný výsledok a pri inej iný - videli ho vo vonkajšom pôsobení klasických meracích prístrojov. Podľa tohto prístupu je objekt, o ktorom musíme uvažovať, vždy sústava (tvorená spolu s meracími prístrojmi), takže zmena usporiadania meracích prístrojov sa považuje za kompletne nový experiment - kompletne novú fyzikálnu situáciu (aj keď zámerne nebol samotný objekt merania nijako zmenený).

Kategória:Kvantová mechanika
Komutatívnosť

**Komutatívnosť** (komutativita), najmä v algebre, je vlastnosť, ktorá platí pre binárnu operáciu, hovoriaca o nezávislosti poradia operandov. Výsledok operácie sa teda nezmení, ak zameníme poradie operandov. Operácie, ktoré túto vlastnosť nemajú, sa nazývajú nekomutatívne.

Binárna operácia ⊙ je na množine *S* komutatívna, ak platí:

: *x* ⊙ *y* = *y* ⊙ *x*

pre každé *x* a *y* z množiny *S*.

* Komutatívne je sčítanie reálnych a komplexných čísel, sčítanie zlomkov, mocnín, polynómov, funkcií, vektorov, matíc.

* Komutatívne je násobenie reálnych a komplexných čísel, násobenie zlomkov, mocnín, polynómov, funkcií, skalárny súčin vektorov.
* Komutatívne je zjednotenie a prienik množín, logický súčet (OR) a logický súčin (AND), výrokové operácie konjunkcia a disjunkcia.

* Komutatívne **nie je** odčítanie, delenie, umocňovanie a odmocňovanie akýchkoľvek matematických objektov.
* Komutatívny **nie je** vektorový súčin, karteziánsky súčin, ani súčin matíc.

Kategória:Algebra
Kategória:Binárne operácie
Hilbertov priestor

**Hilbertovský priestor** je vektorový priestor so skalárnym súčinom, ktorý je navyše úplný vzhľadom na metriku týmto skalárnym súčinom indukovanej.

## Príklady
* Priestor usporiadaných reálnych n-tíc \textstyle\mathbb{R}^{n} spolu so štandardným skalárnym súčinom \textstyle\langle\mathbf{x},\mathbf{y}\rangle=\sum_{i=1}^{n} x_{i} y_{i} je Hilbertov priestor

* Vo funkcionálnej analýze sa študujú príklady nekonečne generovaných Hilbertových priestorov. Napríklad priestor \textstyle\ell^2(\mathbb{N})=\left\{ \mathbf{x}\in\mathbb{C}^{\mathbb{N}}\,|\,\sum_{i \in\mathbb{N}} |x(i)|^{2}  všetkých kvadraticky sumovateľných komplexných postupností spolu s vnútorným súčinom \textstyle \langle\mathbf{x},\mathbf{y}\rangle=\sum_{i\in\mathbf{N}} \overline{x(i)} y(i).

## Časté nedorozumenia
Nie je pravda, že Hilbertove priestory sú nutne nekonečne generované. Táto mylná predstava o obsahu pojmu Hilbertov priestor je však mimoriadne častá a to hlavne v komunite fyzikov. Je totiž pravda, že fyzikálne zaujímavé sú práve rôzne lineárne priestory funkcií ktoré konečne generované nie sú.

## Pozri aj

* Unitárny priestor

Kategória:Lineárna algebra
Kategória:Funkcionálna analýza
Kategória:Eponymické termíny v matematike
Kvantová elektrodynamika

**Kvantová elektrodynamika** je teória interakcie elektrónov s fotónmi.

Medzi prvých priekopníkov teórie kvantovej elektrodynamiky patrí Richard P. Feynman. Hoci by sa mohlo zdať, že táto téma súvisí s prácou Alberta Einsteina, no nie je to tak. Einstein bol veľkým zástancom analytického myslenia (viď Wikicitáty: Boh sa nehrá s kockami)

Kategória:Kvantová fyzika
Kvantová teória poľa

**Kvantová teória poľa**  je aplikáciou kvantovej mechaniky na správania sa polí. Je základom pri skúmaní elementárnych častíc a ich interakcií ako aj v modernej teórii tuhých látok.

Dôvodom pre hľadanie novej teórie bol fakt, že kvantová mechanika popisuje správanie tých systémov, kde počet častíc ostáva nemenný (príkladom je elektrón v atóme vodíka). Vyžiarenie fotónu pri preskoku elektrónu z vyššej energetickej hladiny na nižšiu je však už za hranicami použitia kvantovej mechaniky - počas preskoku totiž pribúda nová častica, fotón. Prácu na kvantovej teórii poľa začal Paul Dirac koncom 20-tych rokov 20. storočia. Úspešná kvantová teória pre elektromagnetické pole však bola hotová až o zhruba 30 rokov neskôr za prispenia viacerých známych fyzikov (Vladimír Alexandrovič Fok, Pascual Jordan, Wolfgang Pauli, Werner Heisenberg, Hans Albrecht Bethe, Šiničiró Tomonaga, Julian Schwinger, Richard Feynman, Freeman John Dyson, a&nbsp;i.).

## Kvantá poľa
V rámci kvantovej teórie poľa sa pole kvantuje. Čo to znamená si môžeme vysvetliť na príklade elektromagnetického poľa. To je v klasickej fyzike popísané svojou elektrickou intenzitou a magnetickou indukciou, máme teda dve polia
: \vec{E}(x,y,z)
: \vec{B}(x,y,z)
Obe tieto veličiny sa dajú meniť spojito, teda o ľubovoľne malú hodnotu v každom bode priestoru. Po kvantovaní sa energia poľa zvyšuje po krokoch, nemôže nadobudnúť ľubovoľnú hodnotu. Tento fakt interpretujeme tak, že pole je tvorené svojimi kvantami, z ktorých každé nesie istú energiu. Môžeme mať dve kvantá poľa, môžeme ich mať aj tri, ale nemôžeme ich mať dva a pol. Kvantami elektromagnetického poľa sú pritom staré známe fotóny.

## Slabá a silná interakcia
Vytvorením kvantovej teórie elektromagnetického poľa sa pre fyzikov práca nekončila. V mikrosvete sú totiž ešte ďalšie dve dôležité sily zvané slabá interakcia a silná jadrová interakcia. Práce na teórii, ktorá by zahrnula aj tieto dva vplyvy si zaslúžili niekoľko Nobelových cien (poslednú dostali v roku 2004 Politzer, Wilczek a Gross).

## Gravitačná sila
Poslednou „nezjednotenou“ silou ostáva gravitačná sila. Jej vplyv na elementárne častice je za bežných okolností úplne zanedbateľný, v extrémnych situáciách (pri horizonte čiernej diery, resp. krátko po vzniku vesmíru) však získava dôležitosť. Ambície zahrnúť túto silu do kvantovej teórie polí má najmä tzv. teória strún.
Vlajka Južnej Afriky

thumb|Súčasná vlajka Južnej Afriky
left|thumb|Vlajúca vlajka Južnej Afriky

**Vlajka [[Južná Afrika (štát)|Južnej Afriky]]** – Súčasná vlajka vznikla v roku 1994, skladá sa z farieb, ktoré zastupujú belošskú populáciu (červená, biela a modrá) a z farieb Afrického národného kongresu (ANK) (čierna, žltá a zelená), ktorého vlajka existuje už od roku 1917. Tvar písmena Y predstavuje zbližovanie starých tradícií s novými a pokrokový vývoj zjednoteného štátu.

Prvá oficiálna štátna vlajka bola zavedená až v roku 1928. Bola to oranžovo-bielo-modrá trikolóra, ktorú používali prví holandskí osadníci, s troma menšími vlajkami v strede pre Spojené kráľovstvo, Transvaal a Oranžský slobodný štát. S vyhliadkami na rovnosť rás prišli aj vyhliadky na novú zástavu. Súčasný dizajn navrhol hlavný heraldik Južnej Afriky.

## Galéria

Obrázok:Naval Ensign of South Africa.svg|Súčasná námorná vlajka Južnej Afriky
Obrázok:Flag_of_South_Africa_1910-1912.svg|Vlajka Južnej Afriky (1910 – 1928)
Obrázok:Flag of South Africa (1928-1994).svg|Vlajka Južnej Afriky (1928 – 1994)


## Iné projekty

Južná Afrika (štát)
Kategória:Južná Afrika (štát)
Gluón

**Gluón** (značka **g**) je výmenná častica „tvoriaca“ (teda prenášajúca) silnú interakciu. Inými slovami: Kvantum silového poľa častíc (kvarkov) v kvantovej chromodynamike (čo je dnes akceptovaná teória na opis silnej interakcie).

Prvýkrát boli pozorované v DESY v roku 1979 v Hamburgu. Existuje 8 rôznych gluónov. Sú elektricky neutrálne a nemajú hmotnosť.

Kategória:Elementárne častice
Mnohosvetová interpretácia

**Mnohosvetová interpretácia** je interpretácia merania v kvantovej fyzike, kde sa predpokladá, že v okamihu merania sa svet rozštiepi do mnohých paralelných a od seba úplne oddelených svetov, pričom v každom sa práve realizuje jeden z možných výsledkov merania.

Kategória:Kvantová fyzika
Kvantová logika

**Kvantová logika** je súbor pravidiel, prevzatých z klasickej logiky a modifikovaných po objavení princípu superpozície v kvantovej teórii.

Kategória:Kvantová fyzika
Adware

**Adware** (iné názvy: **advér**, **reklamný softvér**) je akýkoľvek softvér, ktorý automaticky zobrazuje, prehráva alebo sťahuje reklamný materiál na počítači po svojej inštalácii alebo pri používaní tohto softvéru.

Reklamy v týchto programoch slúžia niekedy na pokrytie nákladov na tvorbu programu, a vďaka nim je možné, aby program bol dostupný zadarmo.

Adware sa často zamieňa so spyware, ale je pravda, že množstvo reklamných programov neobsahuje reklamy iba na podporu autorov, ale aj sleduje činnosť používateľa bez jeho vedomia, vtedy už nejde o neškodné zobrazovanie reklám.

## Pozri aj
* Počítačová bezpečnosť
* Firewall
* Antivírusový softvér
* Počítačový vírus
* Malware
* Spyware

## Referencie

Kategória:Počítačová bezpečnosť
Zálohovanie

**Zálohovanie** môže byť:
* branie zálohu/zálohy, napr. zálohovanie obalov (napr. fliaš)
* hovorovo: preddavkovanie (napr. dodávky)
*v informatike:zálohovanie údajov
*v technike: slúženie ako záložný zdroj napájania, pozri pod záložný zdroj